П Р О Т О К О Л   №  34
от заседание на комисия “Бюджет и финанси”,
проведено на 14 септември 2016 г.

ПРИСЪСТВАЛИ НА ЗАСЕДАНИЕТО:          Димитър Узунов – председател
Елка Атанасова
Камен Иванов
Румен Георгиев 
Румен Боев

ОТСЪСТВА: Каролина Неделчева

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

1. ОТНОСНО: Измененията на чл. 277, ал. 2 и чл. 292, ал. 2 от Закона за съдебната власт, в сила от 09.08.2016 г. и писмо изх. № 11-04-62/31.08.2016 г. на Министъра на правосъдието.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
    УКАЗВА на административните ръководители на районните съдилища трудовите възнаграждения и задължителното обществено и здравно осигуряване на съдиите по вписванията и на държавните съдебни изпълнители за месец септември 2016 г. да бъдат изплатени от бюджета на съответния съд.
   Разходите за изплатените възнаграждения и осигурителни вноски ще бъдат възстановени след одобряване от Министерство на финансите на промяна между бюджета на съдебната власт и бюджета на Министерство на правосъдието през м. септември 2016 г.

2. ОТНОСНО: Измененията на чл. 361, ал. 3 – ДВ бр. 62 от 2016 г., в сила от 09.08.2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УКАЗВА на административните ръководители на органите на съдебната власт, в чиито сгради са настанени съдия изпълнители и съдии по вписванията да предприемат незабавни действия за изготвянето и подписването на разделителни протоколи за разплащане на разходите, свързани със стопанисването и издръжката на сградите, като спазят принципа по решение на Висш съдебен съвет по т. 2 от протокол № 38/14.12.2005 г.
Решението да се изпрати на Министъра на правосъдието, за предприемане на действия по компетентност.
За предприетите действия административните ръководители на органите на съдебната власт да уведомят Висш съдебен съвет в срок до 26.09.2016 г. 

3. ОТНОСНО: Измененията на чл. 277, ал. 2 и чл. 292, ал. 2 от Закона за съдебната власт, в сила от 09.08.2016 г.

Комисия „Бюджет и финанси”
Р Е Ш И :

              Предлага на Пленума на ВСС да приеме следното решение:
	   ДАВА СЪГЛАСИЕ 422 бр. /в т.ч. 222 съдия изпълнители и 200 съдии по вписванията/ от щатната численост на съдилищата, утвърдена с решение на Висш съдебен съвет по протокол № 14/17.03.2016 г., да преминат към щатната численост на Министерство на правосъдието.

4. ОТНОСНО: Проект на споразумителен протокол за извършване компенсирани промени между бюджета на съдебната власт и Министерство на правосъдието.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1.	ОДОБРЯВА Проект на споразумителен протокол за извършване компенсирани промени между бюджетите на съдебната власт и Министерство на правосъдието.
2.	УПЪЛНОМОЩАВА представляващия Висшия съдебен съвет да подпише Споразумителния протокол за извършване компенсирани промени между бюджетите на съдебната власт и Министерство на правосъдието.

5. ОТНОСНО: Проект на писмо до министъра на финансите за извършване компенсирани промени между бюджета на съдебната власт и Министерство на правосъдието.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
              Да се изпрати писмо до Министъра на финансите, който на основание чл. 110, ал. 4 от Закона за публичните финанси за извърши компенсирани промени между бюджетите на съдебната власт и Министерство на правосъдието.

Корекции на бюджета на органите на съдебната власт за 2016 г.

6. ОТНОСНО: Писма с искания за корекция на бюджетите на органи на съдебната власт за 2016 г., с цел осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2016 г. по §02-00 „Други възнаграждения и плащания на персонала“ с ....., съгласно Приложение № 1, с цел осигуряване на средства за изплащане на обезщетения по КТ и ЗСВ.
	   Средствата са за сметка на предходния остатък по бюджета на съдебната система за 2016 г.

7. ОТНОСНО: Искане от административния ръководител на Върховен касационен съд за корекция на бюджета за 2016 г. с цел осигуряване на средства за изплащане на дължими обезщетения по ТК и ЗСВ.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Върховен касационен съд разходите за изплащане на обезщетения по КТ и ЗСВ в размер на ....., да се  извършат в рамките на утвърдения бюджет на съда за 2016 г.
При необходимост да бъде извършена вътрешно компенсирана промяна по бюджета за 2016 г. на Върховен касационен съд между §10-00 „Издръжка“ и §02-00 „Други възнаграждения и плащания на персонала“, както и  от §01-00 „Заплати и възнаграждения на персонала, нает по трудови и служебни правоотношения“, с цел осигуряване на средства за първите три дни от временната нетрудоспособност.

8. ОТНОСНО: Искане от административния ръководител на Административен съд гр. Пазарджик за корекция на бюджета за 2016 г. с цел осигуряване на средства за изплащане на разлика в работната заплата на командирован съдия.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г., и с цел осигуряване на средства за изплащане на разликата в работната заплата на командирован съдия.
1.	НАМАЛЯВА бюджета на Върховен административен съд за  2016 г. по § 01-00 „Заплати и възнаграждения за персонала, нает по трудови и служебни правоотношения“ с .....
2.	УВЕЛИЧАВА бюджета на Административен съд гр. Пазарджик за 2016 г. по § 01-00 „Заплати и възнаграждения за персонала, нает по трудови и служебни правоотношения“ с ...... 

9. ОТНОСНО: Искане от административния ръководител на Административен съд гр. Хасково за осигуряване на средства за спешен ремонт на „Чилър – системата за отопление и охлаждане”, за доставка и зареждане на хладилен агрегат, датчик за дебит и настройка и профилактика на системата.

Комисия „Бюджет и финанси”
Р Е Ш И :
  
ОТЛАГА  разглеждането на точката за следващо заседание на комисия „Бюджет и финанси”.

10. ОТНОСНО: Искане от административния ръководител на Районен съд гр. Асеновград за осигуряване на допълнителни средства за изплащане на облекло на новоназначен служител.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Асеновград да извърши разходите за облекло в рамките на утвърдения бюджет на съда за 2016 г. и при необходимост да отправи искане за корекция /вътрешно-компенсирана промяна/ между §10-00 „Издръжка“ и §02-00 „Други възнаграждения и плащания на персонала“.

11. ОТНОСНО: Искане от административния ръководител на Районен съд гр. Ботевград за корекция на бюджета за 2016 г. с цел осигуряване на средства за изплащане на възнаграждения на съдебни заседатели.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Ботевград разходите в размер на ......, да се извършат в рамките на утвърдения бюджет на съда за 2016 г.
При необходимост от допълнителните средства да бъде извършена вътрешно компенсирана промяна по бюджета за 2016 г. на Районен съд гр. Ботевград между §10-00 „Издръжка“ и §02-00 „Други възнаграждения и плащания на персонала.
	Мотиви:
	При разработването на бюджета на съдебната власт за 2016 г. са заложени средства за покриване на извънредни разходи.

12. ОТНОСНО: Искане от административния ръководител на Районен съд гр. Добрич за осигуряване на допълнително средства по бюджета за 2016 г. с цел закупуване на осветителни тела.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Добрич разхода за закупуване на оборудване за осветление в размер на ....., да се извърши в рамките на утвърдения бюджет на съда за 2016 г.
	При разработването на бюджета на съдебната власт за 2016 г. са заложени средства за покриване на извънредни разходи.

13. ОТНОСНО: Искане от административния ръководител на Районен съд гр. Елхово за осигуряване на средства за закупуване, доставка и монтаж на климатици.

Комисия „Бюджет и финанси”
Р Е Ш И :
 
ОТЛАГА  разглеждането на точката за следващо заседание на комисия „Бюджет и финанси”.

14. ОТНОСНО: Искане от административния ръководител на Районен съд гр. Нови Пазар за осигуряване на средства за изплащане на суми за облекло, след промяна на числеността на съда с един новоназначен служител.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета на Районен съд гр. Нови Пазар за 2016 г. по §02-00 „Други възнаграждения на персонала“ с ...., с цел осигуряване на средства за изплащане на суми за облекло, след промяна на числеността на съда с един новоназначен служител.
Средствата за са сметка на неразпределения резерв по §10-00 „Издръжка“ по бюджета на съдебната власт за 2016 г.

15. ОТНОСНО: Искане от административния ръководител на Районен съд гр. Поморие за корекция на бюджета за 2016 г. с цел осигуряване на средства за изплащане на възнаграждения на вещи лица по граждански договори и на преводачи по наказателни дела, както и възнаграждения на съдебни заседатели.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2016 г. на Районен съд гр. Поморие по §02-00 „Други възнаграждения и плащания на персонала“ в размер на ....., за изплащане на възнаграждения по граждански договори с преводачи по наказателни дела, както и възнаграждения на вещи лица и съдебни заседатели.
Средствата са за сметка на неразпределения резерв по бюджета на съдебната власт за 2016 г. по § 02-00 „Други възнаграждения и плащания на персонала“.
При необходимост от допълнителни средства да бъде извършена вътрешно компенсирана промяна по бюджета за 2016 г. на Районен съд гр. Поморие между §10-00 „Издръжка“ и §02-00 „Други възнаграждения и плащания на персонала“.
Мотиви:
При разработването на бюджета на съдебната власт за 2016 г. са заложени средства за покриване на извънредни разходи.

16. ОТНОСНО: Искане от административния ръководител на Районен съд гр. Тетевен за осигуряване на средства за закупуване на климатик за сървърно помещение.

                              Комисия „Бюджет и финанси”
Р Е Ш И :

ОТЛАГА  разглеждането на точката за следващо заседание на комисия „Бюджет и финанси”.

17. ОТНОСНО: Искане от административния ръководител на Районен съд гр. Чирпан за корекция на бюджета за 2016 г. с цел осигуряване на средства за изплащане на разлика в работната заплата на командирован съдия в Районен съд гр. Раднево.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г., и с цел осигуряване на средства за изплащане на разликата в работната заплата на командирован съдия, на който са възложени да изпълнява функциите на административен ръководител.
1.	НАМАЛЯВА бюджета на Районен съд гр. Раднево за 2016 г. по §01-00 „Заплати и възнаграждения на персонала, нает по трудови и служебни правоотношения“ с .....
2.	УВЕЛИЧАВА бюджета на Районен съд гр. Чирпан за 2016 г. по §01-00 „Заплати и възнаграждения на персонала, нает по трудови и служебни правоотношения“ с ......

    18. ОТНОСНО: Искане от административния ръководител на Районен съд гр. Царево за корекция на бюджета за 2016 г. с цел осигуряване на средства за изплащане на облекло на двама новоназначени съдебни служители и за изплащане на възнаграждения на съдебни заседатели и вещи лица.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
    ДАВА СЪГЛАСИЕ за увеличение по бюджета за 2016 г. на Районен съд гр. Царево по §02-00 „Други възнаграждения и плащания на персонала“ в размер на ..... с цел осигуряване на средства за изплащане на облекло на двама новоназначени съдебни служители.
Средствата са за сметка на неразпределения резерв по бюджета на съдебната власт за 2016 г. по §10-00 „Издръжка“.
При необходимост от допълнителни средства да бъде извършена вътрешно компенсирана промяна по бюджета за 2016 г. на РС гр. Царево между §10-00 „Издръжка“ и §02-00 „Други възнаграждения и плащания на персонала“.
Мотиви:
При разработването на бюджета на съдебната власт за 2016 г. са заложени средства за покриване на извънредни разходи.

19. ОТНОСНО: Искане от зам. председателя на Софийски апелативен съд за осигуряване на допълнителни средства по бюджета на съда за 2016 г.  

Комисия „Бюджет и финанси”
Р Е Ш И :

ОТЛАГА разглеждането на искането за осигуряване на допълнителни средства по бюджета на Софийски апелативен съд за 2016 г. по §10-00 „Издръжка“ на стойност  .... за покриване разходи във връзка с чл. 9 от Наредба № 7/15.08.2005 г. за здравословни и безопасни условия на труд – прегледи на зрението и изработка на очила на съдии и съдебни служители.
Предлага на административния ръководител на Софийски апелативен съд да поднови искането си, след анализ на изпълнението на бюджета на съдебната власт за деветмесечието. 

20. ОТНОСНО: Искане от и.д. председател на Специализиран наказателен съд за осигуряване на допълнителни средства по бюджета на съда за 2016 г.

Комисия „Бюджет и финанси”
Р Е Ш И :

ОТЛАГА разглеждането на искането за осигуряване на допълнителни средства по бюджета на Специализиран наказателен съд за 2016 г. по §10-00 „Издръжка“ на стойност ..... за покриване на разходи във връзка чл. 9 от Наредба № 7/15.08.2005 г. за здравословни и безопасни условия на труд – прегледи на зрението и изработка на очила на съдии и съдебни служители.
Предлага на административния ръководител на Специализиран наказателен съд да поднови искането си, след анализ на изпълнението на бюджета на съдебната власт за деветмесечието. 

Вътрешно компенсирани промени по бюджета на органи на съдебната власт за 2016 г .

21. ОТНОСНО: Вътрешно компенсирани промени по бюджета на Върховен касационен съд за 2016 г., в т.ч. за учебни и почивни бази.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1.	УТВЪРЖДАВА вътрешно компенсирани промени по бюджета на Върховен касационен съд за 2016 т., както следва:
НАМАЛЯВА § 10-91 „Други разходи за СБКО“ с .....
УВЕЛИЧАВА §02-05 „Изплатени суми от СБКО за облекло и други на персонала, с характер на възнаграждение“ с .....
2.	УТВЪРЖДАВА вътрешно компенсирани промени по бюджета за дейността на почивните и учебни бази на Върховен касационен съд, в рамките на утвърдения бюджет за 2016 г., съгласно приложението.

22. ОТНОСНО: Искания за вътрешно компенсирани промени по бюджета на органите на съдебната власт за 2016 г.

Комисия „Бюджет и финанси”
Р Е Ш И :

              Предлага на Пленума на ВСС да приеме следното решение:
       В изпълнение на изискванията на чл. 44 от ПМС № 380 от 29.12.2015 г. за изпълнението на държавния бюджет на Република България за 2016 г. и Указанията относно изпълнението на бюджета на съдебната власт за 2016 г.
1.	НАМАЛЯВА бюджета на органите на съдебната власт за 2016 г. по §01-00 „Заплати“ с ....., съгласно Приложение № 1.
2.	НАМАЛЯВА бюджета на органите на съдебната власт за 2016 г. по §10-00 „Издръжка“ с ......, съгласно Приложение № 1.
3.	УВЕЛИЧАВА бюджета на органите на съдебната власт за 2016 г. по §02-00 „Други възнаграждения и плащания на персонала“ с ....., съгласно Приложение № 1.
4.	УВЕЛИЧАВА бюджета на органите на съдебната власт за 2016 г. по §42-00 „Текущи трансфери, обезщетения и помощи за домакинствата“ с ....., съгласно Приложение № 1.
5.	УВЕЛИЧАВА бюджета на органите на съдебната власт за 2016 г. по §19-00 „Платени данъци, такси и административни санкции“ с ....., съгласно Приложение № 1.
6.	УВЕЛИЧАВА бюджета на органите на съдебната власт за 2016 г. по § 52-00 „Придобиване на ДМА“ с ....., съгласно Приложение № 1.
7.	УВЕЛИЧАВА бюджета на органите на съдебната власт за 2016 г. по § 10-00 „Издръжка“ с ....., съгласно Приложение № 1. 

Одитни доклади.

26. ОТНОСНО:  Проект на решение по доклад от директора на дирекция „Вътрешен одит” относно проследяване изпълнението на препоръките в Окръжен съд гр. Ловеч по одобрения план за действие с решение на Пленума на ВСС по т. 33 от протокол № 19/27.04.2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Одобрява изпълнението на препоръките по т. 1 и т. 4 от одобрения с решение на Пленума на ВСС по т. 33 от протокол № 19/27.04.2016 г., план за действие, съгласно представената информация от административния ръководител – председател на Окръжен съд гр. Ловеч.

Разни.

27. ОТНОСНО: Оферта за извършване на външна оценка на качеството на одитната дейност на дирекция „Вътрешен одит” във ВСС.

Комисия „Бюджет и финанси”
Р Е Ш И :

1.	Поради постъпила само една оферта удължава срока за събиране на оферти за извършване на външна оценка на качеството на одитната дейност на дирекция „Вътрешен одит” във ВСС до 31 октомври 2016 г.
2.	Да се публикува на Профила на купувача съобщение относно решението по т. 1.

28. ОТНОСНО: Освобождаване на гаранции за участие в открита процедура за възлагане на обществена поръчка с предмет: „Доставка на компютърна техника за нуждите на ВСС и съдилищата по следните обособени позиции: Обособена позиция № 1 - Доставка на мрежови устройства за нуждите на ВСС и съдилищата; Обособена позиция № 2 - Доставка на компютърни конфигурации за нуждите на ВСС и съдилищата“; Обособена позиция  № 3 - Доставка на лаптопи за нуждите на ВСС и съдилищата, Обособена позиция № 4 - Доставка на скенери за нуждите на ВСС и съдилищата; Обособена позиция № 5 - Доставка на принтери и многофункционални устройства за нуждите на ВСС и съдилищата; Обособена позиция № 6 - Доставка на клавиатури и мишки“.
Доклад от Мария Ламбрева – младши експерт-юрисконсулт в отдел „ЮОДКВСС”.

Комисия „Бюджет и финанси”
Р Е Ш И :

1.	ДАВА СЪГЛАСИЕ на основание чл. 62, ал. 1, т. 2 от ЗОП (отм.) да бъде освободена гаранцията за участие в горецитираната процедура на класирания на второ място участник „....“ ООД по обособена позиция № 2 в размер на ......
2.	ДАВА СЪГЛАСИЕ на основание чл. 62, ал. 1, т. 2 от ЗОП (отм.) да бъде освободена гаранцията за участие в горецитираната процедура на класирания на първо място участник „....“ ЕООД по обособена позиция № 3 в размер на .....
3.	ДАВА СЪГЛАСИЕ на основание чл. 62, ал. 1, т. 2 от ЗОП (отм.) да бъде освободена гаранцията за участие в горецитираната процедура на класирания на първо място участник „....“ АД по обособена позиция № 3 в размер на .....

29. ОТНОСНО: Задължения за местни данъци и такси към общински приходи „Средец и Триадица“.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ да се платят поетите задължения за местни данъци и такси, както и натрупаните към тях лихви по партидата на Министерство на правосъдието.

   30. ОТНОСНО: Молба – искане с вх. № 96-00-427/29.08.2016 г. от сем. ..... от гр. Враца за възстановяване на правата по ЕКПЧ и връщане на сума от ВСС.

Комисия „Бюджет и финанси”
Р Е Ш И :

Висшият съдебен съвет многократно се е произнасял по идентични искания, като е предоставял исканата информация и копие от документи, поради което комисия „Бюджет и финанси” счита, че органа не следва да се произнася по поставените от сем. ............. въпроси.

31. ОТНОСНО Искане от ..... – съдия в Районен съд гр. Видин за получаване на информация, свързана с настъпила законодателна промяна в чл. 230, ал. 1 от ЗСВ, влязла в сила на 09.08.2016 г.

Комисия „Бюджет и финанси”
Р Е Ш И :

Комисия „Бюджет и финанси“, упълномощена с решение на Пленума на Висшия съдебен съвет от 28.07.2016 г., се е произнесла по поставения въпрос в т. 26, Протокол № 33/30.08.2016 г.

32. ОТНОСНО: Молба от ..... за съдействие във връзка с надвзети суми от трудовото му възнаграждение.

Комисия „Бюджет и финанси”
Р Е Ш И :

ПРЕПРАЩА молбата от ...... за съдействие във връзка с надвзети суми от трудовото му възнаграждение, на административния ръководител на Районен съд гр. Омуртаг, по компетентност.

33. ОТНОСНО: Изменение и актуализиране на размера на основно възнаграждение на изборен член на ВСС съгласно разпоредбата на чл. 218, ал. 1 от ЗСВ.
Доклад от Елисавета Илиева - Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

ПРЕПРАЩА на Комисия по правни и институционални въпроси, за становище.

34. ОТНОСНО: Становище от ИВСС по повод на писмо с изх. № БНБ-77392/19.08.2016 г. на подуправителя, ръководещ управление „Банково“ на БНБ относно „Регистър на банковите сметки и сейфове и централен кредитен регистър при БНБ“, за становище.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1.	Достъпът на Инспектората към Висшия съдебен съвет до информационните масиви и регистри на държавните и местните органи за проверка на достоверността на декларираните от съдии, прокурори и следователи факти, е пряк и безплатен и такси за достъп не следва да се дължат.
Мотиви: Съгласно чл.175д, ал.3 от Закона за съдебната власт достъпът на ИВСС до информационните масиви и регистри на държавните и местни органи, с изключение на службите за сигурност, се извършва пряко по електронен път и е безплатен. Ал.6 от същата норма регламентира, че ИВСС може да получава информация от Информационната система за паричните задължения на клиентите по чл.56 от Закона за кредитните институции, както и да иска разкриване на банкова тайна.
Закона за БНБ, спрямо който ЗСВ се явява специален закон, не регламентира процедура по заплащане на посочените такси. Наредбата за регистъра на банковите сметки и сейфовете и Наредбата за изменение и допълнение на Наредба №22 за Централния кредитен регистър са подзаконови нормативни актове и като такива не могат да дерогират действието на ЗСВ.
2. Решението по т.1 да се изпрати на ИВСС.

ДОПЪЛНИТЕЛНИ ТОЧКИ:

35. ОТНОСНО: Писмо от административния ръководител на Районен съд гр. Панагюрище във връзка с решение по т. 7 от протокол 3/20.01.2014 г. на КПВ.

Комисия „Бюджет и финанси”
Р Е Ш И :

Съгласно чл. 361, ал. 3 от ЗСВ в бюджета на съдебната власт не се включват разходите за издръжка на съдиите по вписванията, държаните съдебни изпълнители. Поставеният въпрос относно заплащането на допълнително възнаграждение във връзка с чл. 264, ал. 4 и чл. 279, ал. 3 от ЗСВ е от компетентност на Министъра на правосъдието.

36. ОТНОСНО: Промяна в поименния състав на Съвет за координиране действията на органите на съдебната власт по участие в международни проекти и програми към ВСС, създаден съгласно решение на ВСС по т. 69 от протокол № 38/02.07.2015 г.
Доклад от Мария Зафирова – началник на отдел „Европейски и международни програми и проекти“

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Да утвърди актуализирания поименен състав на Съвет за координиране действията на органите на съдебната власт по участие в международни проекти и програми към ВСС, създаден съгласно решение на ВСС по т. 69 от протокол № 38/02.07.2015 г., в който участват следните лица:

1.	От Висшия съдебен съвет:
-	Милка Итова – член на Висш съдебен съвет и представител на Съдийската колегия;
-	Елка Атанасова - член на Висш съдебен съвет и представител на Прокурорската колегия;
-	Галя Георгиева - член на Висш съдебен съвет и представител на
Съдийската колегия;
2.	От Администрацията на Висш съдебен съвет:
-	Маргарита Радкова – директор дирекция „Бюджет и финанси“;
-	Мария Зафирова – началник отдел „Европейски и международни програми и проекти“;
-	Божидар Илиев – старши експерт отдел „Европейски и международни програми и проекти“;
3.	От Върховен административен съд:
-	Александър Николов – главен секретар на ВАС;
4.	От Върховен касационен съд:
-	Маргарита Пазвантова – главен секретар на ВКС;
5.	От Прокуратурата на Република България:
-	Даниела Машева – прокурор в отдел „Аналитичен“ във ВКП;
-	Малина Александрова – директор дирекция „Публична комуникация“ към АГП;
6.	От Националния институт на правосъдието:
-	Калина Цакова -  директор дирекция „Институционални и международни отношения“;
-	Станимир Керемидчиев – програмен координатор, дирекция „Институционални и международни отношения“.
7.	От Инспектората на Висшия съдебен съвет:
-	Игнат Георгиев – инспектор в ИВСС;
-	Петя Велчева – главен секретар на ИВСС;
-	Кирил Арнаудов – експерт в звено „Аналитично“ на ИВСС.

37. ОТНОСНО: Включване на допълнителни точки към обявения дневен ред за заседанието на Пленума на ВСС на 15.09.2016 г.

Комисия „Бюджет и финанси”
Р Е Ш И :

Предлага на Пленума на ВСС следните допълнителни точки към обявения дневен ред за заседанието на 15.09.2016 г.

1.	Измененията на чл. 277, ал. 2 и чл. 292, ал. 2 от Закона за съдебната власт, в сила от 09.08.2016 г. и писмо изх. № 11-04-62/31.08.2016 г. на Министъра на правосъдието.

2. Измененията на чл. 361, ал. 3 – ДВ бр. 62 от 2016 г., в сила от 09.08.2016 г.

3. Измененията на чл. 277, ал. 2 и чл. 292, ал. 2 от Закона за съдебната власт, в сила от 09.08.2016 г.

4.	Проект на споразумителен протокол за извършване компенсирани промени между бюджета на съдебната власт и Министерство на правосъдието.

5.	Проект на писмо до министъра на финансите за извършване компенсирани промени между бюджета на съдебната власт и Министерство на правосъдието.

Корекции на бюджета на органите на съдебната власт.

- „Дава съгласие”

1.1. Писма с искания за корекция на бюджетите на органи на съдебната власт за 2016 г., с цел осигуряване на средства за изплащане на обезщетения по КТ и ЗСВ.

1.2. Искане от административния ръководител на Административен съд гр. Пазарджик за осигуряване на средства за изплащане на разлика в работната заплата на командирован съдия.

1.3. Искане от административния ръководител на Районен съд гр. Нови Пазар за осигуряване на средства за изплащане на суми за облекло, след промяна на числеността на съда с един новоназначен служител.

1.4. Искане от административния ръководител на Районен съд гр. Поморие за корекция на бюджета за 2016 г. с цел осигуряване на средства за изплащане на възнаграждения на вещи лица по граждански договори и на преводачи по наказателни дела, както и възнаграждения на съдебни заседатели.

1.5. Искане от административния ръководител на Районен съд гр. Чирпан за корекция на бюджета за 2016 г. с цел осигуряване на средства за изплащане на разлика в работната заплата на командирован съдия в Районен съд гр. Раднево.

1.6. Искане от административния ръководител на Районен съд гр. Царево за корекция на бюджета за 2016 г. с цел осигуряване на средства за изплащане на облекло на двама новоназначени съдебни служители и за изплащане на възнаграждения на съдебни заседатели и вещи лица.

  	Вътрешно компенсирани промени по бюджета на органи на съдебната власт за 2016 г.

2.1.	Вътрешно компенсирани промени по бюджета на Върховен касационен съд за 2016 г., в т.ч. за учебни и почивни бази.

2.2.	Искания за вътрешно компенсирани промени по бюджета на органите на съдебната власт за 2016 г.

Одитни доклади.

4.1. Проект на решение по доклад от директора на дирекция „Вътрешен одит” относно проследяване изпълнението на препоръките в Окръжен съд гр. Ловеч по одобрения план за действие с решение на Пленума на ВСС по т. 33 от протокол № 19/27.04.2016 г.

Разни.

5.1.	Задължения за местни данъци и такси към общински приходи „Средец и Триадица“.

5.2.	Промяна на поименния състав на Съвет за координиране действията на органите на съдебната власт по участие в международни проекти и програми към ВСС, създаден съгласно решение на ВСС по т. 69 от протокол № 38/02.07.2015 г.

5.3.	Становище от ИВСС по повод на писмо с изх. № БНБ-77392/19.08.2016 г. на подуправителя, ръководещ управление „Банково“ на БНБ относно „Регистър на банковите сметки и сейфове и централен кредитен регистър при БНБ“.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”:  /П/

      			    	                  ДИМИТЪР УЗУНОВ